_:n42a0fc965dec436797989ad5a80cb3a5xb0
<http://schema.org/articleBody>
"Практикуващите тази гимнастика редовно се справят с хормоналните заболявания и се нормализира енергетиката на тялото им. Упражненията поддържат всички хормонални жлези в тялото на възраст 25-30 години. Необходими са не повече от 10-20 минути на ден, като упражненията се извършват веднага след пробуждане, най-действена е сутрин преди 6 часа. Упражненията са много простички, всеки може да ги изпълнява, без да става от леглото. Но е важно тази гимнастика да се прави с удоволствие, в противен случай въобще не се захващайте. Упражнение 1. Лежейки в леглото, разтривайте ръцете си в продължение на 5-7 секунди, докато дланите станат горещи. Това упражнение помага да диагностицирате състоянието на собственото си биополе. Ако ръцете ви са сухи и горещи, с енергетиката в организма ви всичко е наред, ако са просто затоплени, биополето е леко понижено. Ако пък въобще не се сгряват и стават влажни, това е признак, че организмът ви се срива и има сериозни проблеми. Такива хора често страдат от вегетосъдова дистония. Но каквито и да са дланите ви, пристъпете към следващите упражнения, за да се избавите от неразположенията и болестите.  Упражнение 2. След разтриване на дланите ги положете в областта на очите и леко натискайте, придържайки се към темпа 1 секунда – 1 движение. Извършвайте в продължение на 30 секунди, но ако страдате от лошо зрение – 2 минути. Така се подобрява зрението, тъй като се подхранва очната ябълка и всички рецептори наоколо. Освен зрението, се възстановява и натуралният цвят на косата. При това упражнение се работи с епифизата, която е свързана с това как нашият организъм възприема смяната на деня с нощта. Тази жлеза е важна, за да може организмът да почива в  21-22 часа, а да бодърства в 4-5 часа сутринта. Този ритъм се постига именно с това простичко упражнение. Освен това се изработва повече мелатонин, който е силен антиоксидант и ни осигурява младост, подобрява цвета на кожата, на косата, на очите. И подобрява зрението. Упражнение 3. Разтрийте дланите по същия начин, след което положете палците на тила, а с длани притискайте ушните миди. Темпът: 1 секунда – 1 движение. Всичко на всичко 30 такива движения. След известно време (за някого няколко дни, за други – няколко седмици или месеци) могат да се „събудят“ симптоми на хронични заболявания, свързани с ушите. Гимнастиката на Йосиро Цуцуми подобрява остротата на ума Не се плашете и в никакъв случай не се отказвайте от упражнението, просто ако получите болкови усещания, извършвайте по-меки движения. Повярвайте, след известно време изцяло ще изчезне хроничното възпаление на ушите и в някаква степен ще се подобри слухът, ще се проясни главата ви. Оздравяват ушите и лимфосистемата на лицето. При това упражнение взаимодействаме и с нервната система и целия вестибуларен апарат, за да се ориентираме добре в пространството. Упражнение 4. Поставете зад ушите големите пръсти, а ръцете свийте в юмрук и започнете „изпъване“ на лицето от брадичката към ушите, силно натискайки лицето, след това обратно – това е едно движение, направете 30 такива. Може да почувствате прилив на кръв към лицето и дори леко да се изпотите. Това упражнение стимулира циркулацията на лимфа и подобрява кръвообращението, подобрява се лимфният отток. Тук допълнително обработваме ушите, масажирайки ги хубаво, разтягайки ги в различни страни. По този начин въздействаме на целия организъм и го зареждаме, меко въздействаме на лимфните възли зад ушите. Упражнение 5. Положете ръце на челото така: дясната докосва непосредствено челото, лявата отгоре притиска дясната. Започнете да масажирате челото с въртеливи (совалкови) движения с поставените една върху друга ръце от дясното до лявото слепоочие, правейки едно движение в секунда. Изпълнете 30 такива движения за 30 секунди. Това упражнение помага за прочистване на синусовите кухини, активизира работата на хипофизата и като бонус - изглажда бръчките. Това е зоната на черния ни дроб. Допълнително се активизира зоната на третото око разтривайки тази зона с фалангите на пръстите надясно-наляво. След това надолу и нагоре по носа. Добре да се помасажират и крилата на носа. В това време също работим с хипофизата – главната жлеза, отговаряща за работата на всички останали жлези. Упражнение 6. Въздействаме на теменната област като „летим“ с ръце над главата. Под шията поставете цилиндрична възглавница, ръцете сплетени като на пръстен. Дясната ръка отдолу, лявата върху нея. Започнете да движите ръцете на няколко сантиметра от главата в посока от челото към тила. Направете го 30 пъти. След това „увисваме“ над темето и движим събраните в пръстен ръце от едното ухо към другото – 30 пъти. Това упражнение е много добро за хората с високо или ниско кръвно налягане, така то ще се нормализира. Освен това се подобрява подвижността на раменните стави, помпат се мускулите на ръцете. Преминават болките в раменете и ако преди не сте можели да повдигнете ръце нагоре, след известно време ще го правите с лекота. С тези важни движения сме обработили горния център, поработили сме с горната чакра и горната жлеза – хипоталамуса, която отговоря за взаимодействието на организма с външния свят, освен това определя как нашият разум взаимодейства с духовния свят. Трябва да почувствате ефекта от това упражнения, тъй като се случва взаимодействие с психиката.  Упражнение 7. Масаж на щитовидната жлеза. Подготовка: поглаждаме с обратната страна на дланта областта под брадичката от ухо до ухо, много приятни усещания. След това с фалангите на пръстите се движим от ухото надолу до ключицата, масажирайки по шията отгоре-надолу. Със същите движения прокарваме по шията отзад и задължително разтриваме 7-я шиен гръбначен прешлен с едната ръка, след това с другата – 15 пъти. Преминаваме с леки масажни движения с фалангите на пръстите по цялата гръд и под ключиците. С ръце, сгънати в лактите, скръстени като големите пръсти са поставени под ключиците по-дълбоко (тези точки отключват мозъка), повдигате лакти нагоре и ги отпускате надолу – 15 пъти. Поставяте дясната длан на щитовидната жлеза, лявата върху дясната. След това с лявата ръка се движете от щитовидната жлеза до пъпа на разстояние няколко сантиметра от тялото. Повторете 30 пъти. Като приключите връщате лявата длан върху дясната и задържате в това положение 5-7 секунди. Упражнение 8. Масаж на тимусната жлеза. Почукайте по жлезата, за да се пробуди (между югуларната ямка и гърдите). След това масажирайте много важни точки: начало гърдите – точката „океан на спокойствието“ и втората, която се намира между югуларната ямка и „океанът на спокойствието“ – минута в едната и минута в другата страна. След това масажирайте под гърдите от подмишничните вдлъбнатини към центъра на гърдите и назад, това спасява от мастопатия. След това правете леки загребващи движения с ръце от подмишничните вдлабнатини (първо на едната, после на другата), въздействайки на втория лимфен възел. След това опитайте няколко пъти да дишате с корема „влизане в поток“.  Сутрешна гимнастика за жени над 60 Упражнение 9. Без да откъсвате ръце една от друга и от тялото, бавно ги плъзнете по корема. Направете 30 кръгови движения по часовниковата стрелка в областта на корема, така ще премине хроничният запек и ще се подобри чревната функция. Прегънете крака и пак масажирайте мекия корем, впивайки пръстите по-дълбоко в корема и разклащайки, освобождавате червата от застойни процеси. След това изпънете крака и стегнете слабините – 30 пъти.   Упражнение 10. Ако леглото ви не е достатъчно твърдо, за изпълнение на това упражнение следва да се преместите на пода. Повдигнете ръце и крака нагоре, като дланите и стъпалата са насочени така, че да са паралелно на пода. Загрявка: въртете китките и краката в глезенните стави. След това хубавичко ги „изтръсквайте“ в продължение на 30 секунди. Това упражнение подобрява кръвообращението в капилярите и изчиства малките енергетични канали. Допълнително в това положение стискайте и отпускайте пръстите на ръцете и краката, и усуквайте стъпалата надясно и наляво. Упражнение 11. Седнете и помасажирайте първо едното, после другото стъпало.  Ако откриете болкови точки, хубаво ги помасажирайте. След приключване на масажа разтрийте краката отдолу нагоре, както и бедрата. Намажете стъпалата със зехтин или друго масло. Ето това е всичко.  След изпълнение на тибетската хормонална гимнастика изпийте чаша топла вода.  Противопоказания: сърдечни заболявания в оста форма, хипертонична криза, язва на стомаха, артрит в остра форма, сериозни патологии на гръбначния стълб, следоперационно състояние, болест на Паркинсон.        Гимнастиката на тибетските монаси наистина действа. Който изпълнява добросъвестно и редовно упражненията, повишава жизнения си тонус, а след около 6 месеца практика започват да изчезват хроничните заболявания. Дори и тези, които човек вече не се е надявал да излекува. Както показва практиката, за излекуване на по-сериозни заболявания, може да се наложи повече време – година или две.   Яна БОЯДЖИЕВА"
<https://www.zdrave.to/saveti-ot-spetsialisti/sutresna-tibetska-gimnastika-zabavya-stareeneto>